A Föld annyira látványos,
hogy az apróságokat könnyű nem észrevenni.
De ha jobban megnézzük...
egy felfedezetlen világra bukkanunk.
Ebben a világban a csöppnyi hősöknek...
és az apró szörnyeknek...
hihetetlen szupererő kell ahhoz...
hogy legyűrjék a rájuk váró óriási nehézségeket.
APRÓ VILÁG
NARRÁTOR:
Ausztráliát fantasztikus lények népesítik be.
Nem csak kenguruk és koalák.
Az ausztrál bozótban nyüzsögnek a fura kis állatok,
akik tudják, hogy kell túlélni...
a perzselő nap földjén.
A tenyérnyi törpe erszényesmókus
élelmet és menedéket talál az eukaliptuszok ágai között.
Ahogy a szomszédai is.
A kihívásokkal azonban a legjobb időkben is számolni kell.
Ahogy a nyár beköszöntével a nap egyre erősebben süt...
TŰZVESZÉLYESSÉGI FOKOZAT MAGAS
...állnia kell a sarat annak,
aki nagy dolgokra vágyik.
AZ AUSZTRÁL OUTBACK
Van előnye annak, ha valaki a legszárazabb lakott földrészen él.
A sok napsütés hatására az eukaliptusz rengeteg cukrot termel.
Ez a törpe erszényesmókus tavaszi étrendjének fontos alkotóeleme.
Az élet egyelőre meglehetősen nyugodt.
Egyik gumifáról a másikra ugrálva keresi a következő lelőhelyet.
Egyetlen ugrással két teniszpálya hosszát szeli át.
A cukor idevonzza a szivárványlórikat.
Százával jönnek.
Mindenkinek jut eleség bőven.
Ezért a nappali hőségben a törpe erszényesmókus meghagyja nekik...
és nyugodt helyen húzza meg magát.
Kicsinye csak két hete mászott ki az erszényből.
Mérete csupán hüvelyknyi,
és teljesen az anyjára van utalva.
De a nyár derekán már önállóan kell ellátnia magát...
egy jóval veszélyesebb világban.
Jelenleg olyan jó itt az élet,
hogy a lórik úgy döntöttek, letelepednek.
Fészket találni nem könnyű.
Ausztráliában nincs harkály, ami lyukakat vájna a fába.
Ezért a biztonságos helyek iránt nagy a kereslet.
Egy hatalmas, hidegvérű gyilkos.
A tarka varánusz annyit nyom, mint egy kisgyerek,
és szinte bármit elfogyaszt.
A galléros gyík súlya ennek töredéke, ezért könnyen az óriás prédájává válhat.
Egy fán keres búvóhelyet.
De az összes foglalt.
A galléros gyík agresszívan védi saját területét.
A bólogatás figyelmeztető jel.
De az új jövevénynek nincs hová mennie.
A sérülések elkerülése érdekében a gyíkok a gallérjaikkal küzdenek.
Minél színpompásabb, annál jobb.
De ha közel azonosak...
abból verekedés lesz.
A behatoló nem áll valami jól.
Legyőzték, és rettegve menekül.
A helyi vetélytárs kitette a szűrét.
A domináns hím kiebrudalta,
ezért most ezzel kell beérnie.
Hamarosan azonban jóval biztonságosabb helyet kell találnia.
Nehéz idők jönnek.
A hangyák már most szorgosan raktároznak.
A gyűjtögetés veszélyes is lehet.
Az outbacket különös vadállatok népesítik be.
Hatalmas karmok...
tüskék és hosszú, ragacsos nyelv.
Egy hangyászsün.
Annyira talán mégse tűnik ijesztőnek.
De a hangyák számára végzetes.
Tíz perc alatt 60 000 hangyát képes felfalni.
A fákon a táplálkozás ennél több időt emészt fel.
Az eukaliptusz levele olyan mérgező,
hogy csak pár emlős, köztük a koala, képes elfogyasztani.
Az emésztése annyi energiát igényel...
hogy a koalák naponta 15 órán át alszanak.
Az ébrenlétet is kábulatban töltik.
Ez nem álom.
Ez a lény valódi.
Az Uraba molylepke hernyója.
A korábban levedlett fejbőreit a feje tetején gyűjti.
Különös, de életmentő.
A rablópoloska áldozatába annak belső részeit elfolyósító mérget fecskendez.
De az Uraba molylepke hernyója őrült álcájával fejhosszal megelőzi ellenségeit.
Az apróságok jól alkalmazkodtak az eukaliptuszlevél emésztéséhez.
A koronás levéllábú sáska még hasonlít is rá.
Intelligens álcája révén anélkül ehet, hogy őt megennék.
Naponta a saját testsúlyának megfelelő mennyiségű levelet fogyaszt.
A kicsinyei nevelésére nincs ideje.
Kiadja a feladatot másoknak.
A petéit ízletes magnak álcázza,
így a mit sem sejtő hangyák magukkal viszik.
De a petének csupán a teteje ehető.
A többit elszórják a bolyban.
És ott is maradnak...
biztonságban a föld alatt, amíg hónapok múlva ki nem kelnek.
A nap egyre erősebben tűz.
A törpe erszényesmókus szomszédai egyre zajosabbak.
Szokatlan hangot adnak ki.
Riadót fújnak.
A nap ereje
a tarka varánuszt félelmetes vadásszá teszi.
Villás nyelvével érzi, hol rejtőzik áldozata.
Erős karmai segítségével ez a szörny még a fákra is felmászik.
A kis mókus már akkora, hogy anyja alig bírja el.
Hamarosan önállóan kell elboldogulnia a világban.
Ami napról napra veszedelmesebb.
Az outbackben a nyár elejére már rekkenő a hőség.
Kevés, ami árnyékot adna...
és kevés az ivóvíz.
A tüskés ördög csupán olyan hosszú, mint egy ceruza,
és egészen lenyűgöző módon veszi magához a folyadékot.
Időbe telik, de megéri várni.
Amikor végre állóvizet talál, egyszerűen beleáll.
A tüskéi között lévő apró nyílások felszívják a vizet.
Egészen a szájához.
Ezzel az elképesztő trükkel a kis ördög az egyre nagyobb hőséget is jól bírja.
A eukaliptuszerdő kicsivel több menedéket nyújt,
de az apróságok itt is
azon igyekeznek, hogy életük minél teljesebb legyen.
Ez a csillogó hím pávapók párt keres.
Nem is olyan könnyű feladat.
Ezek a pókok kisebbek, mint egy szem lencse.
Egy másik hím talált egy nőstényt, de még meg kell nyernie magának.
A nőstény pávapókok nagyon finnyásak.
A hím kinézete és mozgása tökéletes kell legyen.
Ha elrontja...
kikosarazzák.
A pávapóknak több mint 80 különféle fajtája van,
és mindegyik egyedi bemutatót tart...
az adott fajtához tartozó nőstény ízlésének megfelelő koreográfiával.
A hím úgy táncol a ragadozó nőstény előtt,
mintha az élete függne tőle.
A csillogó hím még most is keresgél.
Lábaival ellenőrzi a levegőben a nőstény által kibocsátott feromont.
Ott van.
Ideje rúgni a port.
A lábában van a bugi...
a nőstény pedig mintha nagyon érezné.
A riszálással azt jelzi, hogy már túl van a párzáson.
Fölösleges időpazarlás volt.
Az idő pedig fogy.
Pár hét múlva
a kis mókusnak már egyedül kell boldogulnia a különös világban...
és élelmet kell találnia.
Az évnek ezen szakaszában
az eukaliptusz leveleit fura pöttyök lepik el.
A levélbolha a fa édes nedvéből épít rizsszemnél nem nagyobb rejtekhelyet.
Az apró cukorkaház kész műalkotás.
És finom.
De ilyenkor már korán reggel is túl meleg van a jövés-menéshez.
A hőmérséklet megközelíti az 50 fokot. Ilyenkor az eukaliptuszlevelek lehullanak.
A bennük lévő rengeteg méreganyag miatt nagyon lassan bomlanak el.
A vastag avarban alattomos ragadozók rejtőznek.
Az ausztrál lábatlangekkó kizárólag más hüllőkre vadászik.
A legtöbb menekül előle.
Csak ez a gekkófaj állja a sarat.
Kicsi, és jól álcázza magát, ezért valamennyire védve van.
Ám a napot ő sem bírja.
Árnyékba kell vonulnia.
Hossza akkora, mint egy bankkártya, ezért pont be tud csusszanni oda.
Az ausztrál lábatlangekkó a legkisebb mozgásra is felkapja a fejét.
Ha a kis gekkó veszélyt érez, támadásba lendül.
Ragacsot hajigál.
A folyadék ártalmatlan, de ragad, és büdös.
Arra pont jó, hogy távol tartsa a legveszélyesebb támadót is.
A gekkó lassan, de biztosan...
elrejtőzik.
A nyári hőséggel nyári vihar is jár.
Akkora a hőség,
hogy az első esőcseppek már azelőtt elpárolognak, mielőtt földet érnének.
És ha lecsap egy villám, a száraz levelek begyulladnak.
A bennük lévő anyag párolgása pedig táplálja a tüzet.
Az apró állatoknak nem könnyű elmenekülni a gyors futótűz elől.
A hangyászsün egyetlen menedéke a föld alatt van.
Lehet, hogy a saját sírját ássa.
A lángok magasra csapnak,
de az anya már nem bírja el a kis mókust.
Csak úgy élheti túl...
ha a saját bőrét menti.
A kis mókus magára van utalva.
A rovarok menekülnek, és megjelennek a ragadozók.
A kányák csapatostul érkeznek a tűzvészhez.
A tűzsólyomnak is nevezett ragadozók a fejetlenséget használják ki.
A kis mókus csapdába esett.
Első ugrása akár az utolsó is lehet.
Amikor a bozóttűz végre kialszik...
pusztítást hagy maga után.
De az élet nem ért véget.
A hangyászsün testhőjét lecsökkentve éli túl az odafent dühöngő tűzvészt.
A fiatal törpe erszényesmókus is megúszta.
Most a hamuvá vált világban kell boldogulnia.
Elél az égett rovarokon, amíg az erdőbe vissza nem tér az élet.
Mert visszatér.
Az eukaliptusz hihetetlenül ellenálló,
és az ásványi anyagokban gazdag hamu táplálja a talajt.
Elég egy kis víz...
és az erdő újjászületik.
A bozót hamarosan újra a régi lesz.
Új életek sarjadnak.
Visszatérnek az ismerős állatok.
És az eukaliptusz újból menedéket nyújt
a számos különös és csodálatos apróságnak.
Évezredek során alkalmazkodtak az évente kitörő tűzvész körforgásához.
A bozóttüzek azonban egyre pusztítóbbak és egyre gyakoribbak.
Ausztrália apróságainak nem lesz könnyű a túlélés.
A GALLÉROS GYÍKOT NEM SÜTVE SZERETJÜK
A fiatal törpe erszényesmókus készen áll...
hogy leküzdje az ausztrál outback szélsőséges kihívásait.
És ebben nem lesz teljesen egyedül.
Mert a legönállóbb törpe erszényesmókus is...
szívesen bújik össze a barátaival.
A feliratot fordította: Basch Erzsébet